Metrobeampte tydens huisroof doodgeskiet | Maroela Media
Snr.supt. Isaac Mahamba, woordvoerder van die metropolisie, het gesê die beampte was by sy huis in Winterveldt toe die voorval omstreeks 20:00 plaasgevind het.
"Na bewering het drie gewapende mans die beampte se huis binnekom terwyl hy en sy gesin saam tuis was. Hulle het selfone, bankkaarte, 'n skootrekenaar en sy motorsleutels geëis. Hulle het hom daarna geskiet," het Mahamba gesê.
Twee van die verdagtes het balaklawas aangehad. "Die verdagtes het gevlug met sy Audi A4. Die beampte is na die naaste hospitaal gehaas, maar is by sy aankoms dood verklaar," het Mahamba gesê. "Sake van huisroof en moord is aanhangig gemaak en word deur die polisie ondersoek."
Volgens Mahamba is die drie verdagtes nog nie vasgetrek nie. Die polisie het versoek dat enigiemand met inligting oor die voorval die polisie moet kontak by 012 358 7095/6 of 082 891 8625.
"Die TMPD is diep geskok ná die voorval en sal die familie bystaan met berading. Ons sal ook saam met die polisie werk om die skuldiges vas te trek," het Mahamba gesê.
Ai dis verskriklik. Sterkte aan die familie. Hoekom moet hulle altyd moor??? Plaas hulle net vat wat hulle wil hê en loop!! En as hulle gevang word sit hulle altyd kop onderstebo maar dink nie dat hulle 'n hele familie se lewe verwoes het nie.
Wie is die beampte?
Hoekom word daar nie gepraat van swartmens of blanke nie? Hoe help dit enigsins ons so berig te plaas?
Wanneer daar in swart koerante vertel word van moorde op blankes, word daar ook (soveel) simpatie uitgespreek? Nie dat dit werklik 'n oorwegend behoort te wees nie maar net 'n vraag wat interessantheidshalwe gevra word omdat as die antwoord negatief is, is dit nog iets wat op kultuurverskille dui.
Hallo Anoniem. Ek weet nie waar jy bly nie, maar Winterveld is n swart woonbuurt noord van Shosanguve. So die beampte is beslis swart. Maar ras maak nie saak nie. Die metro beamptes dien ons almal ongeag ras of geloof. Jammer om te hoor.